**Al nostru soare ești**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu soare ai răsărit în fața noastră,

C-un zâmbet fermecător, strălucitor,

Încălzește și luminează ale tale raze,

Aduci mulțumire, iar în suflet un foc arzător.

Din cer ne vin minunate daruri,

Iar soarele printre nori s-a ascuns,

Venim în casă pentru sfaturi,

Dar iubirile noastre zâmbete-au adus.

Ele dau vieții noastre un sens,

Ne scot din cea mai grea rătăcire,

Alungă din noapte luminând mai dens,

Întunericul copleșit de durere.

Iar pacea pentru noi e mult dorită,

Cerul cu stele coboară pe pământ

Și-aduc cu ele luna hotărâtă,

Pentru un vis cât mai frumos.

Pentru toți soarele-i a noastră lumină,

Cu razele lui, moștenire din povești,

Dar totu-i a Domnului din veci lucrare,

Deci, cred că Tu, al nostru soare ești.